jkorsvik/nowiki_second_scrape_merged huggingface dataset:
Arne B. Sletsjøe

Arne Bernhard Sletsjøe (født 8. april 1960 i Oslo) er en norsk matematiker og padler. Sletsjøe er førsteamanuensis ved Matematisk institutt ved Universitetet i Oslo. Han vant VM-gull i kajakk i 1987.
Sletsjøe ble Cand.real. ved UiO i 1983. I 1989 ble han Dr.scient. med avhandlingen «Cohomology of monoid algebras» veiledet av Arnfinn Laudal. Sletsjøe har vært ansatt ved Matematisk Institutt siden 1991. I perioden 1997-1999 var han bestyrer ved instituttet. Forskningen til Sletsjøe er innenfor ikke-kommutativ algebraisk geometri.
På åttitallet var Sletsjøe aktiv padler, og deltok under sommer-OL for Norge i 1984 i Los Angeles og 1988 i Seoul. I semifinalen i OL i 1988 måtte Norges K4-båt bryte rett etter start da Sletsjøes åre knakk.Etter den aktive karrieren har han hatt ulike stillinger i Norges Padleforbund, og var forbundets president i perioden 1994-1998. 
Sletsjøe er redaktør av Norsk matematisk forenings blad INFOMAT.


== Referanser ==


== Eksterne lenker ==
(en) Arne B. Sletsjøe – Olympedia 
(en) Arne B. Sletsjøe – Sports-Reference (OL-resultater – arkivert) 
(no) Publikasjoner av Arne B. Sletsjøe i forskningsdokumentasjonssystemet CRIStin
(no) Publikasjoner av Arne B. Sletsjøe i BIBSYS
Fernanda Ribeiro

Maria Fernanda Moreira Ribeiro (født 23. juli 1969) er en tidligere portugisisk friidrettsutøver (langdistanseløper). Ribeiro konkurrerte både på 5 000 og 10 000 meter. På 10 000 m vant hun gull både i OL 1996 i Atlanta og VM 1995 i Göteborg. I OL 2000 endte Ribeiro på tredjeplass.


== Referanser ==


== Eksterne lenker ==
(de) Fernanda Ribeiro – Munzinger Sportsarchiv 
(en) Fernanda Ribeiro – Olympics.com 
(en) Fernanda Ribeiro – Olympic.org 
(en) Fernanda Ribeiro – Olympedia 
(en) Fernanda Ribeiro – Sports-Reference (OL-resultater – arkivert) 
(en) Fernanda Ribeiro – World Athletics 
(en) Fernanda Ribeiro – Track and Field Statistics 
(en) Fernanda Ribeiro – ARRS
Salah Hissou

Salah Hissou (arabisk: صلاح حيسو, født 16. januar 1972) er tidligere marokkansk friidrettsutøver (mellom- og langdistanse). Hissous største meritt er VM-gullet på 5000 meter under VM 1999 i Sevilla.
Han innehadde også verdensrekorden på 10 000 meter mellom 1996 og 1997 med tiden 26.38,08. På denne distansen lyktes Hissou i å ta to mesterskapsmedaljer bronse under både VM 1997 i Aten og under OL 1996 i Atlanta.


== Referanser ==


== Eksterne lenker ==
(de) Salah Hissou – Munzinger Sportsarchiv 
(en) Salah Hissou – Olympics.com 
(en) Salah Hissou – Olympic.org 
(en) Salah Hissou – Olympedia 
(en) Salah Hissou – Sports-Reference (OL-resultater – arkivert) 
(en) Salah Hissou – World Athletics 
(en) Salah Hissou – Track and Field Statistics
Jarle Roheim Håkonsen

Jarle Roheim Håkonsen (født 3. august 1969 i Skien) er en norsk journalist som siden høsten 2018 har vært kommunikasjonssjef i Arbeiderpartiets stortingsgruppe.Håkonsen begynte i NRK i 1996. Han var programleder i Standpunkt og reporter i politisk avdeling, og nyhetsanker i Dagsrevyen. Han var fra 2006 til 2009 NRKs korrespondent i Brussel, med ansvar for å dekke EU, NATO og store deler av Vest-Europa.


== Referanser ==


== Eksterne lenker ==
Jarle Roheim Håkonsen på Twitter 
Jarle Roheim Håkonsen på Instagram 
Jarle Roheim Håkonsen på LinkedIn
Avard Moncur

Avard Moncur (født 2. november 1979) er en friidrettsutøver fra Bahamas (sprinter). Moncur ble verdensmester på 400 m under VM 2001 han har også bronse fra Samveldelekene. Moncur har også inngått på det framgangsrike bahamanske stafettlaget på 4 x 400 m med sølv fra 2005 og 2001 samt bronse fra 2003.


== Referanser ==


== Eksterne lenker ==
(en) Avard Moncur – Olympics.com 
(en) Avard Moncur – Olympic.org 
(en) Avard Moncur – Olympedia 
(en) Avard Moncur – Sports-Reference (OL-resultater – arkivert) 
(en) Avard Moncur – Commonwealth Games Federation 
(en) Avard Moncur – World Athletics 
(en) Avard Moncur – Track and Field Statistics
Valerie Adams

Valerie Kasanita Adams (tidligere gift Vili; født 6. oktober 1984 i Rotorua) er en newzealandsk friidrettsutøver (kulestøt). Hun har vunnet både VM- og OL-gull i kulestøt.


== Bakgrunn ==
Adams ble født i Rotorua på New Zealand, med en mor fra Tonga og britisk far. Hun var gift med diskoskasteren Bertrand Vili fra Ny-Caledonia, men de skilte seg i 2010.


== Karriere ==
Adams vant Junior-VM i 2002 og samme år ble hun nummer to i samveldelekene i kulestøt. Under VM i Paris 2003 endte hun på femteplass, og i sin OL-debut i 2004 ble hun nummer 8. Sin første medalje under et verdensmesterskap kom i Helsingfors 2005 da hun ble nummer tre. I 2006 vant hun Samveldelekene, og samme år nådde Adams for første gang 20 meter i kule.
Hun vant gull i VM 2007 i Osaka etter å ha satt personlig rekord med 20,54 i den siste omgangen av konkurransen. Året etter vant hun OL-gull i Beijing, nok en gang etter å satt personlig rekord – 20,56. 
I VM 2009 ble det ingen personlig rekord med resultatet 20,44, men vant likevel sin tredje internasjonale seier på rad; rekorden ble imidlertid flyttet til 21,07 under verdensfinalen i Thessaloniki. 2010-sesongen var ikke like sterk; hun ble nummer to i Diamond League sammenlagt etter seks andreplasser bak Nadezjda Ostaptsjuk, og tok bare én seier, i stevnet i New York City hvor Ostaptsjuk ikke deltok. Hun ble også nummer to bak Ostaptsjuk i innendørs-VM.
Hun tok sølv under Sommer-OL 2016.Valerie Adams tok bronsemedalje for landet sitt i kulestøt under Sommer-OL 2020 i Tokyo.


== Utmerkelser ==
Adams ble i 2008 utnevnt til offiser av New Zealands fortjenstorden. I 2016 ble hun forfremmet til Dame Companion av samme orden. Hun ble dermed opphøyet i ridderstanden og fikk rett til å føre tiltaleformen dame foran sitt navn.


== Referanser ==


== Eksterne lenker ==
(de) Valerie Adams – Munzinger Sportsarchiv 
(en) Valerie Adams – Olympics.com 
(en) Valerie Adams – Olympic.org 
(en) Valerie Adams – Olympedia 
(en) Valerie Adams – Sports-Reference (OL-resultater – arkivert) 
(en) Valerie Adams – databaseOlympics.com (arkivert) 
(en) Valerie Adams – New Zealands olympiske komité 
(en) Valerie Adams – Commonwealth Games Federation 
(en) Valerie Adams – Commonwealth Games Federation 
(en) Valerie Adams – World Athletics
Astrid Kumbernuss

Astrid Kumbernuss (født 5. februar 1970) er en tidligere tysk friidrettsutøver (kulestøt).
Kumbernuss var en av de største stjernene i kulestøt på 1990-tallet. Kumbernuss vant tre VM-gull på rad (1995, 1997 og 1999). Dessuten vant hun OL-gull 1996 i Atlanta. i 1997 ble hun kåret til årets friidrettsutøver. I 2005 valgte hun og avslutte sin karriere.


== Referanser ==


== Eksterne lenker ==
(de) Astrid Kumbernuss – Munzinger Sportsarchiv 
(en) Astrid Kumbernuss – Olympics.com 
(en) Astrid Kumbernuss – Olympic.org 
(en) Astrid Kumbernuss – Olympedia 
(en) Astrid Kumbernuss – Sports-Reference (OL-resultater – arkivert) 
(en) Astrid Kumbernuss – World Athletics 
(en) Astrid Kumbernuss – Track and Field Statistics
Tove Bjørgaas

Tove Bjørgaas (født 30. juli 1972 i Svolvær) er en norsk journalist.
Hun har journalistutdannelse fra Høgskolen i Oslo og mastergrad i internasjonal økonomi fra Johns Hopkins University. Bjørgaas begynte i NRK i 1996, og har vært knyttet til utenriksredaksjonen siden 2003. Som utenriksmedarbeider har hun særlig jobbet med internasjonal økonomi. Hun har vært NRKs korrespondent i Washington D.C. 2006–2010 og 2014-2018 og igjen fra 2021.


== Bibliografi ==
2011 – Forandring og frykt: Barack Obamas USA. Oslo: Cappelen Damm.


== Referanser ==


== Eksterne lenker ==
(en) Tove Bjørgaas på Internet Movie Database
Franka Dietzsch

Franka Dietzsch (født 22. januar 1968 i Wolgast, Mecklenburg-Vorpommern) er en tysk friidrettsutøver (diskos). Hun begynte sin karriere i det tidligere DDR på slutten av 1980-tallet og ble nummer to under det første ungdomsmesterskapet i 1986. På tross av at Dietzsch var lovende junior drøyde det frem til at hun lykkes som senior. Hun er tredobbel verdensmester i diskos med seiere i både 1999, 2005 og 2007. Den personlige rekorden fra 1999 lyder på 69,51.


== Referanser ==


== Eksterne lenker ==
(de) Franka Dietzsch – Munzinger Sportsarchiv 
(en) Franka Dietzsch – Olympics.com 
(en) Franka Dietzsch – Olympic.org 
(en) Franka Dietzsch – Olympedia 
(en) Franka Dietzsch – Sports-Reference (OL-resultater – arkivert) 
(en) Franka Dietzsch – World Athletics 
(en) Franka Dietzsch – Track and Field Statistics 
(en) Franka Dietzsch – TheSports.org
Dag Bredvei

Dag Bredvei (født 29. november 1958 i Larvik) er journalist i NRK. Fra høsten 2006 har han vært NRKs korrespondent i Afrika. Bredvei begynte som utenriksmedarbeider i NRK i 1993. Han vokste opp delvis i Afrika.
Bredvei har sin hjemmebase i Skisaker i Tjølling kommune (nå Larvik kommune).


== Familiebakgrunn ==
Dag Bredvei hadde sin oppvekst i Afrika der hans far drev en møbelfabrikk for Mosvold i Etiopia. Senere bygde faren en radiostasjon og sykehus i landet. Foreldrene arbeidet også i Sør-Sudan og Angola for Kirkens Nødhjelp og Namibiaforeningen. Sønnen var to måneder gammel da foreldrene tok ham med seg til Etiopia.


== Polititjeneste ==
Bredvei er utdannet fra Politiskolen (1981–83). Han tjenestegjorde ved politiet i Oslo og Tønsberg, samt ett år (1989–90) som FN-politi i UNTAG i Namibia der militære, politi og observatører deltok. FN-operasjonen endte med Namibias selvstendighet i mars 1990. UNTAG-deltakelsen var første gang at sivilt norsk politi deltok i en FN-operasjon.


== NRK-journalist ==
Etter FN-tjenesten hadde han ett års permisjon fra mediehøyskolen i Volda der han var ferdig i 1991. Siden har han jobbet i NRK, først i Utenlandssendingen (Radio Norway International) og senere i utenriksredaksjonen (1993) bortsatt fra kortere opphold i andre redaksjoner som innenriks og magasin i Dagsrevyen og NRK-Vestfold i Tønsberg.
Målet hans har ifølge ham selv vært å bli Afrikakorrespondent, noe han nå har oppnådd.


== FN-tjeneste i Libanon ==
Dag Bredvei hadde mellom 1980 og -87 til sammen fire perioder (to år) bak seg i Den norske FN-styrken i Libanon (Unifil). I Norbatt 18 og 19 jobbet han som frivillig på Radio Norbatt spesielt med nyhetsprogram om den politiske og militære situasjonen i Libanon og Israel. Det var der han bestemte seg for å satse på radiojournalistikk, og det var mens han var i Norbatt 19 at han sa opp den faste jobben han da hadde i politiet.


== Eksterne lenker ==
Biografi hos NRK
Gerd Kanter

Gerd Kanter (født 6. mai 1979 i Tallinn) er en estisk friidrettsutøver (diskoskaster) som har tilhørt verdenseliten siden 2003. Per september 2007 ligger Kanter på tredjeplass på verdensstatistikken, bare Jürgen Schult og Virgilijus Alekna har prestert lengre kast. Alekna lyktes både i VM 2005 og EM 2006 i å beseire Kanter. 
Gerd Kanter ble verdensmester i Osaka-VM 2007, da han vant diskosfinalen med resultatet 68,94. Karrierens høydepunkt er gullmedaljen i OL i Beijing i 2008, hvor han fikk opp et kast på 68,82.


== Referanser ==


== Eksterne lenker ==
(de) Gerd Kanter – Munzinger Sportsarchiv 
(en) Gerd Kanter – Olympics.com 
(en) Gerd Kanter – Olympic.org 
(en) Gerd Kanter – Olympedia 
(en) Gerd Kanter – Sports-Reference (OL-resultater – arkivert) 
(en) Gerd Kanter – databaseOlympics.com (arkivert) 
(en) Gerd Kanter – World Athletics 
(en) Gerd Kanter – European Athletic Association 
(en) Gerd Kanter – Diamond League 
(en) Gerd Kanter – Track and Field Statistics 
(en) Offisiell hjemmeside
Paralympiske sommerleker 1980

Paralympiske sommerleker 1980. Paralympics ble arrangert for sjette gang i 1980. Lekene ble arrangert i Arnhem i Nederland, og avviklet mellom 21. juni og 5. juli. 1 973 utøvere fra 42 nasjoner deltok og det ble konkurrert i 489 øvelser. 


== Medaljer ==


== Eksterne lenker ==
Resultater fra paralympic.org
Stein Erik Lauvås

Stein Erik Lauvås (født 3. mai 1965) er en norsk politiker (Ap) som fra høsten 2013 er stortingsrepresentant fra Østfold. Han var ordfører i Marker kommune fra 2003 til 2013.
Lauvås var i periodene 2001–2005, 2005–2009 og 2009–2013 vararepresentant til Stortinget, den siste av periodene som Arbeiderpartiets første vara. Han er medlem av kommunal- og forvaltningskomiteen.Lauvås har yrkesbakgrunn fra fabrikk, bilverksted og bensinstasjon.


== Referanser ==


== Eksterne lenker ==
(no) Stein Erik Lauvås hos Stortinget 
(no) Stein Erik Lauvås hos Norsk senter for forskningsdata
Agnar Husebråten

Agnar Sigmund Husebråten (født 15. mai 1942) er en norsk lokalpolitiker (KrF) som var ordfører i Marker kommune fra 1999 til 2003.
Husebråten har lang fartstid som representant for Kristelig Folkeparti og har vært medlem kommunestyret i Marker kommune i mer enn fem perioder, to av disse som varaordfører og èn som ordfører.Agnar Sigmund Husebråten er gift med Mari Frederikke Husebråten (1941-). De har fire barn.


== Referanser ==
Borrefunnet

Borrefunnet er restene av en norsk skipsgrav fra vikingtiden som ble funnet i 1852 ved utgraving av en av Borrehaugene i Vestfold, et av Norges største gravfelt. Dette var den første skipsgrav som ble arkeologisk dokumentert. Dette er også den eneste av storhaugene på Borre som er fullstendig utgravd.


== Funnhistorien ==

Vinteren 1852 begynte veivesenet å ta ut løsmasser fra en av haugene. Det var tele i jorda, så de grov seg rett inn i siden på haugen for å komme inn til frostfrie masser . Dette utviklet seg til en regulær tunnel inn mot midten av haugen. Her kom arbeiderne over en rik mannsgrav i et skip. De fikk tatt vare på en del av gjenstandene, men så kollapset tunnelen og haugen fikk ligge i fred over vinteren.
Mens arbeidene sto på, fikk advokat F. Kjerulf i Horten vite om funnet. Han besøkte anlegget, og bød arbeiderne finnerlønn for de gjenstandene de kom over. Han varslet også Universitetets Oldsaksamling om funnet, og i mai samme år kom Nicolay Nicolaysen til Borre for å grave ut resten av funnet. Kjerulf overlot de gjenstandene han hadde tatt vare på, og han bisto også Nicolaysen under de følgende utgravningene. Det viste seg at gravkammeret var mer eller mindre fullstendig ødelagt, og alt treverk i skipet var borte for lengst. Nicolaysen fant imidlertid såpass mange nagler at han kunne si det hadde vært over 17 meter langt, og at det hadde vært satt ned i en kunstig forsenkning i bakken før haugen ble lagt over. Haugen hadde hatt en diameter på ca. 40 meter.


== Gravfunnet ==
Det viste seg at gravkammeret var mer eller mindre fullstendig ødelagt. Nicolaysen kunne imidlertid konstatere at den døde var blitt kremert, og de brente beina var lagt i en jernkjele omtrent midt i skipet. Gravgavene hadde ligget både inni og utenfor skipet.  Mye av det var bevart, enten på stedet eller det var tatt vare på av Kjerulf.
Det fineste er kanskje et rikt dekorert hesteseletøy, tre par stigbøyler, en ridesal og en slede (eller vogn). På den ene siden av skipet hadde det ligget en oppsalet hest, på den andre siden en hest og en hund. Utenfor skipet var en tredje hest, som veiarbeiderne mente måtte ha vært begravet stående. Blant gjenstandene var også skår av et meget sjeldent og fint glassbeger, som må ha blitt laget i Sør-England eller Frankrike. Nicolaysen mente det måtte være fra 700-tallet, og han gikk derfor ut fra at hele gravfunnet måtte være fra den tiden.
I dag vet vi at dekoren på disse gjenstandene er typisk for perioden 850-950, og stilen har fått navn etter dette funnet – borrestilen. Vi kan nå si at funnet dateres til ca. år 900, og er dermed omtrent samtidig med Gokstadfunnet. Noen av gjenstandene er utstilt i Vikingskipshuset på Bygdøy i Oslo.


== Se også ==
Borrehaugene, også kalt Borreparken og Nasjonalparken
Borrestilen, underkategori av den norrøne dyreornamentikken


== Referanser ==


== Litteratur ==
Bjørn Myhre & Terje Gansum; Skipshaugen 900 e.kr. - Borrefunnet 1852-2002 Midgard historisk senter 2003 ISBN 82-92464-01-8


== Eksterne lenker ==
Borreminne 2002
Vikingeskipene
Borreparken
Roskipet
Nils Skogstad

Nils Skogstad (født 14. januar 1933) er en norsk tidligere lokalpolitiker (Sp) som var ordfører i Marker kommune fra 1979 til 1999.


== Referanser ==
Svetlana Masterkova

Svetlana Aleksandrovna Masterkova (russisk Светлана Александровна Мастеркова, født 17. januar 1968 i Atsjinsk) er en russisk tidligere friidrettsutøver (mellomdistanse) som dominerte mellomdistansen på 1990-tallet. Masterkova vant to olympiske gull under OL 1996. Flere skader forstyrret hennes karriere hvilket gjorde at hun ikke konkurrerte særlig mye i mesterskapene. Masterkova har verdensrekorden på 1 000 m, og hun hadde verdensrekorden på en engelsk mil i over 22 år fram til 2019.


== Referanser ==


== Eksterne lenker ==
(de) Svetlana Masterkova – Munzinger Sportsarchiv 
(en) Svetlana Masterkova – Olympedia 
(en) Svetlana Masterkova – Sports-Reference (OL-resultater – arkivert) 
(en) Svetlana Masterkova – World Athletics 
(en) Svetlana Masterkova – Track and Field Statistics
Ludmila Formanová

Ludmila Formanová (født 2. januar 1974 i Čáslav i Tsjekkia det daværende Tsjekkoslovakia) er en tidligere friidrettsutøver som konkurrerte som mellomdistanseløper framfor alt på 800 meter. Formanová ble verdensmester på 800 meter under VM 1999 i Sevilla.
Samme år vant hun også gull i innendørs-VM på samme distanse på ny mesterskapsrekord (1.56,90). Hennes personlige rekord ble notert samme år med 1.56,56.
Andre meritter på 800 m har hun fra innendørs-EM 1998 i Valencia da det ble gull og hun ble også juniorverdensmester i 1993.


== Referanser ==


== Eksterne lenker ==
(en) Ludmila Formanová – Olympics.com 
(en) Ludmila Formanová – Olympic.org 
(en) Ludmila Formanová – Olympedia 
(en) Ludmila Formanová – Sports-Reference (OL-resultater – arkivert) 
(cz) Ludmila Formanová – Tsjekkias olympiske komité 
(en) Ludmila Formanová – World Athletics 
(en) Ludmila Formanová – Track and Field Statistics
Rødtvet skole

Rødtvet skole er en 1–7 skole (barneskole) på Rødtvet i bydel Grorud i Oslo. Skolen har også 5 spesialklasser for elever med ulike utviklingshemminger. Skolen åpnet i 1962 og ligger i bydelsstrøket Rødtvet på nordsiden av Trondheimsveien.  
Skolen ligger i et område med variert bebyggelse med eneboliger, rekkehus og boligblokker. I området ligger også noen forretningsbygg og industri. Det er kort vei fra skolen til Lillomarka.
Tilknyttet skolen er også et skolekor, et korps og en fritidsklubb («Stedda») drevet på frivillig basis.


== Historie ==

26. februar 1962 åpnet den nye skolen på Rødtvet. Befolkningsveksten og utbygging av boligblokker i området krevde en ny skole i området. Den første tiden soknet deler Veitvet til Rødtvet skole. 
Skolen har en periode også hatt ungdomstrinn, men er i dag en forsterket barneskole, organisert med 20 ordinære klasser (med 470 elever) og 5 spesialgrupper (med 28 elever). Rødtvet har hatt en sterk vekst i boliger og barn i skolealder etter år 2000. Skolen ble derfor utvidet med 210 elevplasser fra høsten 2012, og fikk da det nye skolebygget «Kuben», som er en tre etasjes bygning som ligger ved den østre siden av skolegården.  


== Rektorer ==
Mona Mohn  (2017–)
Hanne Cecilie Engh (2013–2017)
Gry Sjødin Neander (2011–2013, til kommunaldirektør Ullensaker kommune)


== Eksterne lenker ==
Data og statistikk - MinOsloskole, Oslo kommune. Besøkt 7. februar 2018.
Skolens hjemmeside
Eilert Stang Lund

Johan Eilert Stang Lund (født 15. juli 1939 i Tønsberg) er en norsk jurist og høyesterettsdommer.  Som ung var han jazzmusiker (trommer) blant annet i kvintett med Ditlef Eckhoff (1958).
Han er cand.jur. fra Universitetet i Oslo. Han ble utnevnt som høyesterettsdommer i statsråd 16. desember 1994 og tiltrådte 1. april 1995. Lund fratrådte som høyesterettsdommer 1. august 2009. Han har tidligere vært advokat hos Regjeringsadvokaten og privatpraktiserende advokat. 
Han er gift og har tre barn fra første ekteskap.
Han er tippoldebarn til Frederik Stang og tremenning av høyesterettsdommer Ketil Lund, alle av slekten Stang.


== Fritz Moen-saken ==
Privatetterforsker Tore Sandberg anmeldte de tre høyesterettsdommerne Lund, Karin Maria Bruzelius og Magnus Matningsdal i 2006. Sandberg anmeldte dommerne for å få vurdert om de tre hadde gjort seg skyldig i grov uforstand i tjenesten da de vurderte gjenopptakelsesbegjæringen av sakene mot Fritz Moen. En enstemmig  kontrollkomite på Stortinget bestemte den 5. februar 2008 å åpne sak for å vurdere om de tre høyesterettsdommerne skulle stilles for riksrett i etterkant av justismordet. Den 8. mai samme år besluttet et flertall i komiteen at det ikke var grunnlag for å gå til riksrettssak.


== Referanser ==
Paralympiske sommerleker 1984

Paralympiske sommerleker 1984 var de syvende paralympiske sommerleker. Lekene ble arrangert på to steder, rullestoløvelsene ble arrangert i Stoke Mandeville i England mellom 22. juli og 1. august og de øvrige øvelsene ble arrangert i New York i USA mellom 17. og 30. juni. Lekene i England ble offisielt åpnet av Prins Charles og i USA av president Ronald Reagan. 1 800 utøvere fra 45 nasjoner deltok under lekene i USA, mens 1 100 utøvere fra 41 nasjoner deltok i England. Det var siste gang paralympiske sommerleker ikke ble arrangert samme sted som Sommer-OL.


== Medaljer ==
Distrikter i Norge

Liste over distrikter og regioner i Norge. Det finnes en rekke inndelinger i spesifikke sammenhenger, som prostier i Den norske kirke, tingrettdistrikter, interkommunale regionråd, tidligere fogderier, SSBs økonomiske regioner og NHOs næringsregioner.
Hva som definerer det enkelte distrikt vil fremgå av artiklene om dem. Noen entydig offisiell og universell inndeling av Norge, utenom fylkes- og kommunestrukturen, eksisterer ikke. Listen er således å betrakte som en oversikt og en samling av linker med informasjon om de respektive områdene, som til sammen dekker hele Norge.


== Distriktstabell ==

a Vestfold angis her som det tidligere fylket minus Holmestrand som inngår i Drammensregionen.b For Sør-Trøndelag finnes det ingen faste, etablerte distriktsinndelinger som til sammen omfatter hele fylket.


== Landsdelstabell ==


== Befolkningsutvikling ==


=== Fylker ===
Tabellen viser befolkningsutviklingen i fylkene i perioden 1769-2001 og prognose for anslått folketall i 2040 (fylkesgrenser per 1. januar 2002).


=== Landsdeler ===
Tabellen viser befolkningsutviklingen i landsdelene i perioden 1769-2001, prognose for anslått folketall i 2040 og prosentandel av Norges befolkning.


=== Byer ===
Tabellen viser befolkningsutviklingen i storbyene i perioden 1769-2001 og prognose for anslått folketall i 2040 (kommunegrenser per 1. januar 2012).


== Se også ==
Fogderi
Fylker i Norge
Interkommunale regionråd
Landsdel
Landskap i Norge
Liste over Den norske kirkes sogn
Liste over Norges største tettsteder
Liste over norske byer
Liste over norske byer etter innbyggertall
Liste over norske kommuner
Næringsregioner
Regionreformen


== Referanser ==


== Eksterne lenker ==
Regjeringen: forvaltningsreform
Statens kartverk: Arealstatistikk årsutgave 2008 kommuneareal
Statistisk sentralbyrå: kommunefakta Arkivert 1. november 2007 hos Wayback Machine.
Statistisk sentralbyrå: kvartalsvise befolkningsendringer
Statistisk sentralbyrå: folketall i tettsteder
forvaltningsinndeling anno 1917
Domstoladministrasjonen: oversikt over tingrettene
Den norske kirke: bispedømmer og prostier
regionradene.no: webadresser
Kommunenes sentralforbund: regionrådsrapport 2. november 2007
Næringslivets Hovedorganisasjon: næringsregioner
Waterface

Waterface er et band fra USA. De hadde tidligere en vokalist med navn Chester Bennington. Han ble med i bandet Linkin Park samme år som han sluttet i Waterface. Bandet het før Grey Daze men da Chester Bennington sluttet fikk de en ny vokalist og de skiftet navn på bandet. Chester Bennington tok sitt eget liv 20. juli 2017.
Bahrains Grand Prix

Bahrains Grand Prix ble for første gang arrangert på Bahrain International Circuit i 2004, og har siden den gang vært en del av Formel 1-kalenderen hver sesong.


== Vinnere av Bahrains Grand Prix ==


== Referanser ==


== Eksterne lenker ==
(en) Offisielt nettsted 
(en) Bahrain Grand Prix – kategori av bilder, video eller lyd på Commons